Source: https://www.riigiteataja.ee/akt/104072017136?tegevus=telli-teavitus
Timestamp: 2019-08-20 23:04:41+00:00

Document:
Kaubast proovide ja näidiste võtmise täiendav kord – Riigi Teataja
Kaubast proovide ja näidiste võtmise täiendav kord
Kaubast proovide ja näidiste võtmise täiendav kord - sisukord
§ 2 Proovi säilitamine
§ 3 Lisaproovide võtmine
§ 4 Proovi pakendamine ja tollitõkendi paigaldamine
§ 5 Proovi saatmine laboratooriumisse
§ 6 Kauba proovivõtu erijuht
§ 7 Proovivõtu protokoll
RT I, 04.07.2017, 136
Vastu võetud 03.07.2017 nr 54
Määrus kehtestatakse tolliseaduse § 33 alusel.
Määruses sätestatakse Euroopa Parlamendi ja nõukogu määrust (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1–101), täiendav kord kaubast proovide ja näidiste võtmiseks.
§ 2. Proovi säilitamine
Proovi võtmise järgselt tagab toll proovi omaduste säilitamise ja selle puutumatuse kuni proovi saatmiseni laboratooriumisse, isikule tagastamiseni või selle hävitamiseni.
§ 3. Lisaproovide võtmine
(1) Isiku nõudmisel või juhul, kui toll peab seda vajalikuks, võtab proovivõtja koos proovi ja näidisega (edaspidi proov) ka kaks lisaproovi, millest üks jääb tollile ja teine isikule. Proov ja lisaproovid peavad oma omadustelt olema identsed.
(2) Lisaproove kasutatakse juhul, kui proovi esmased uurimistulemused vaidlustatakse või asjaomane isik soovib neid muul põhjusel üle kontrollida.
§ 4. Proovi pakendamine ja tollitõkendi paigaldamine
(1) Proovi omaduste säilitamiseks ja proovi puutumatuse tagamiseks proov pakendatakse ja pakendile paigaldatakse tollitõkend.
(3) Pakend ja tollitõkend ei tohi proovi rikkuda.
§ 5. Proovi saatmine laboratooriumisse
(1) Proov saadetakse laboratooriumisse hiljemalt proovi võtmise päevale järgneval tööpäeval.
(2) Saatedokumendile märgitakse kauba, millest proov võeti, nimetus, proovi kogus ja uurimise eesmärk ning tollitõkendi identifitseerimistunnus. Ühise põllumajanduspoliitika meetme rakendamise kontrollimiseks võetud proovi saatedokumendile lisatakse kaupa täpsemini kirjeldav teave (näiteks retsept, koostise kirjeldus vms).
§ 6. Kauba proovivõtu erijuht
Kui kontrollitavast kaubast ei ole võimalik proove võtta, võib toll uurimise teostamiseks kutsuda kohale laboratooriumi esindajad. Nimetatud juhul teostatakse uurimine kauba asukohas, kui see ei halvenda oluliselt või ei muuda võimatuks tolli muude ülesannete täitmist.
§ 7. Proovivõtu protokoll
(1) Proovi võtmise kohta koostab toll proovivõtu protokolli elektrooniliselt e-tollikontrolli infosüsteemis, millest isikule antakse tema soovil väljatrükk protokollist.
(2) Proovivõtu protokoll peab üldjuhul sisaldama järgmisi andmeid:
4) isiku nimi, registri- või isikukood;
6) viide üld- või tollideklaratsioonile või muule asjakohasele dokumendile;
8) proovi tunnuskood ja tõkendi identifitseerimistunnus;
10) märge proovi tagastamise kohta, kui isik soovib proovi tagastamist;
11) protokolli koostaja allkiri;
12) isiku allkiri.
(3) Kui proov võeti kaubast, millele taotletakse eksporditoetust, peab proovivõtu protokoll sisaldama lisaks lõikes 1 nimetatule ka järgmisi andmeid:
2) proovi markeering, partii number, tootmiskood, identifitseerimisandmed pakendil;
4) tootja pikaajalise deklaratsiooni ehk retsepti number;
Määrust rakendatakse tagasiulatuvalt alates 2017. aasta 1. juulist.

References: § 2

§ 3

§ 4

§ 5

§ 6

§ 7
 § 33

§ 2

§ 3

§ 4

§ 5

§ 6

§ 7